404 Az Európai Unió Hivatalos Lapja 03/14. kötet 31993R2273 1993.8.18. AZ EURÓPAI KÖZÖSSÉGEK HIVATALOS LAPJA L 207/1 A BIZOTTSÁG 2273/93/EGK RENDELETE (1993. július 28.) a gabonaintervenciós központok meghatározásáról AZ EURÓPAI KÖZÖSSÉGEK BIZOTTSÁGA, tekintettel az Európai Gazdasági Közösséget létrehozó szerző- désre, tekintettel a gabona piacának közös szervezéséről szóló, 1992. június 30-i 1766/92/EGK tanácsi rendeletre () és különösen annak 5. cikkére, mivel az intervenciós rendszer megfelelő működésének biztosí- tása érdekében az intervenciós központokat a földrajzi elhelyez- kedés és az olyan raktározási helyek alapján kell kiválasztani, amelyek lehetővé teszik jelentős gabonamennyiségek begyűj- tését és elszállítását; mivel az e rendeletben foglalt intézkedések összhangban állnak a Gabonapiaci Irányítóbizottság véleményével, ELFOGADTA EZT A RENDELETET: 1. cikk Az 1766/92/EGK rendelet 5. cikkének megfelelően meghatáro- zandó intervenciós központoknak meg kell felelniük a következő feltételek valamelyikének: a) olyan vidéken helyezkedik el, ahol a gabonatermelés akár rendszeresen, akár alkalmanként lényegesen meghaladja a helyi keresletet, figyelembe véve az említett vidék mezőgaz- dasági és piaci szerkezetét; b) elegendő raktározási hellyel rendelkezik, c) a Közösségen kívülről és belülről származó áruk piacaként különleges fontossággal rendelkezik. 2. cikk (1) Az 1. cikk a) pontjában említett régiókban található központok közül csak azokat lehet figyelembe venni, amelyek a) olyan műszaki felszereltségű raktározási hellyel rendel- keznek, amely nagyobb mennyiségű gabona átvételét, keze- lését és elszállítását is lehetővé teszi; b) olyan szállítási kapcsolatokkal rendelkeznek, amelyek a gabona átvétele és főként elszállítása szempontjából kedvezőek. (2) — Az 1. cikk b) vagy c) pontjában említett feltételeknek megfelelő központok közül csak azokat lehet figyelembe venni, amelyek raktározási helyei, műszaki felszereltsége és előnyös földrajzi elhelyezkedése lehetővé teszi jelentős mennyiségű, homogén gabona begyűjtését és főként elszállítását. 3. cikk A Bizottság 2006/80/EGK rendelete () ezennel hatályát veszti. 4. cikk Ez a rendelet az Európai Közösségek Hivatalos Lapjában való kihir- detését követő napon lép hatályba. Rendelkezéseit 1993. július 1-jétől kell alkalmazni. Ez a rendelet egészében kötelező és közvetlenül alkalmazandó valamennyi tagállamban. Kelt Brüsszelben, 1993. július 28-án. () HLL 181., 1992.7.1., 21. o. a Bizottság részéről René STEICHEN a Bizottság tagja ( HLL 197., 1980.7.30., 1. o.